Välisminister Tsahkna: uuenenud Islandi väljak aitab meeles pidada väikeriikide võimet määrata ajaloo kulgu

Välisminister Margus Tsahkna ütles täna, 21. augustil Islandi presidendi riigivisiidi raames toimunud uuenenud Islandi väljaku avamisel, et Islandi julge otsus tunnustada 1991. aastal esimese riigina Eesti iseseisvuse taastamist püsib eeskujuna sellest, kuidas väikeriik võib õigel hetkel tehtud julge otsusega olla eeskujuks ja mõjutada ajaloo kulgu.